—Хәйбулла районының Тарих һәм тыуған яҡты өйрәнеү музыйында, ысынлап та, бик боронғо экспонаттар күп. Ҡасандыр был әйберҙәрҙе туплауға ҙур өлөш индергән Әсмә Усманова, Рафаил Рәхимов, Флүрә Мәжитоваларға ифрат рәхмәтлебеҙ, тап уларҙың башланғысы менән хазиналар йорто барлыҡҡа килә. Музейҙы хазиналар йорто менән сағыштырыуым да юҡҡа түгел. Ысынлап та, һәр экспонат үҙе бер оло хазинаға тиң. Беҙҙең төп бурыс—ҡомартҡыларҙы һаҡлау, яңылары менән тулыландырыу,—тине Рәзилә Фазулла ҡыҙы.